open-index/open-wikipedia-markdown huggingface dataset:
ארכיטקטוניקה פרספקטיבה

**ארכיטקטוניקה פרספקטיבה** (שם מדעי: *Architectonica perspectiva*) היא מין של חילזון ימי. שמו ניתן לנו בשל המבנה הגאומטרי המסודר והמורכב של הקונכייה. שמו העממי של חילזון זה הוא Clear Sundial. החילזון עצמו חי באזורים בעלי קרקעית חולית באוקיינוס ההודי.

הקונכייה של חילזון זה היא בעלת מבנה גאומטרי מלא סדר, שגורם לה להיראות כמו יצירה ארכיטקטונית הנדסית. היא בינונית בגודלה, קוטרה הוא כ-, וצורתה הכללית היא כשל כובע כיפתי במבט מהצד ושל עיגול ועליו ספירליות במבט מלמעלה. לאורך צידה העליון מתפתלות מספר עקומות ספירליות בצבעים שונים: לבן, צהוב, בז', חום אדמדם, חום בהיר וחום כהה. בחלקה התחתון ניתן לראות מבנה דמוי מדרגות ספירליות סביב הטבור הפתוח, בנוסף לעקומות ספירליות נוספות.


File:Architectonica perspectiva 01.JPG|מבט ממספר זוויות על הקונכייה



File:Architectonica perspectiva-o.jpg|מבט מלמעלה
File:Architectonica perspectiva-u.jpg|מבט מלמטה
File:Architectonica perspectiva-f.jpg|מבט מהצד



File:Architectonica perspectiva dos.JPG|הצד העליון
File:Architectonica perspectiva face.JPG|הצד התחתון


## קישורים חיצוניים

קטגוריה:טקסונים שתוארו בידי קארולוס לינאוס
קטגוריה:חלזונות
קטגוריה:בעלי חיים באוקיינוס ההודי
קטגוריה:בעלי חיים שתוארו ב-1758
נועה ברקת

**נועה בָּרֶקֶת** (נולדה ב-17 בספטמבר 1962) היא עורכת ספרים, בעלת אדמה – בית הוצאה לאור לחוכמה נשית מתחדשת, משוררת, סופרת, יועצת ביוגרפית ובלוגרית ישראלית.

## קורות חייה
ברקת נולדה וגדלה בקיבוץ משמר העמק, למדה במוסד החינוכי שומריה. לאחר שירותה הצבאי למדה הוראת אמנות בסמינר אורנים. הוכשרה להיות מדריכה להכנה ללידה ויועצת הנקה במרכז הישראלי לחינוך ללידה. הדריכה וליוותה זוגות רבים. הלידה, כמו גם ההריון והאימהות, קרובים לליבה, היא מרבה ללמד את הנושא וממשיכה לחקור אותו. נמנתה על מקימות תנועת נשים קוראות ללדת - למען חופש בחירה בלידה ועל יוזמות ומקימות אם לאם בקהילה. הקימה וערכה במשך 10 שנים את העיתון א-לה גוש במשגב. למדה ייעוץ ביוגרפי במחזור השני בבית הספר ליועצים ביוגרפיים ועוסקת בייעוץ פרטני וזוגי ובהוראת ביוגרפיה. למדה במחזור הראשון בבית הספר הגבוה לאמנויות המילה מבית מקום לשירה. ערכה והוציאה לאור עשרות ספרים - ספרי חיים וספרי זיכרון, ספרי עיון, פרוזה והדרכה. בין הספרים שערכה - ערות: נשים מדברות מיניות. הקימה ומנהלת את אדמה - בית הוצאה לאור לחוכמה נשית מתחדשת.

ספר שיריה הראשון, **שומרת לילה**, ראה אור בשנת 2017. ספר שיריה השני, **הביתה**, ראה אור בשנת 2020.
ספר שיריה השלישי, **בָּתֵּי־אֵם**, יצא בהוצאת אדמה בספטמבר 2024.

ברקת נשואה, אם לשלושה ילדים בוגרים וסבתא לנכד. התגוררה במשמר העמק, מענית, חיפה, גינוסר, יובלים, אלון הגליל, הרדוף, ירושלים וכליל. בשנים 2017–2020 חיתה עם בן זוגה במשאית בית ונדדה בארץ ישראל. על קורותיה בדרכים כתבה את נוע תנוע - בלוג מחיי במשאית בית.

## ספריה
***מבטן ומלידה** - נשים מדברות על הריון ולידה, הוצאת מודן, 2002
***הולך תמים**, הוצאת אדמה, 2009
***שומרת לילה**, הוצאת מקום לשירה, 2017
***הביתה**, הוצאת מקום לשירה, 2020
***קשר החלומות**, הוצאת קורל, 2020
***בָּתֵּי־אֵם**, הוצאת אדמה, 2024
## קישורים חיצוניים

* 
* הבלוג נוע תנוע - בלוג מחיי במשאית בית
* דף הפייסבוק של נועה ברקת
* 
* 
* 
*"איך יצאתי מן הדעת ונשארתי בלי ספרים", מסה מאת נועה ברקת, עיתון 77 | גיליון 405, פברואר-מארס 2019
* 
*״כל החפצים חפצים לשוב למקורם״ - מאיה ויינברג על הספר 'הביתה' מאת נועה ברקת, עיתון 77 | גיליון 415, אוקטובר-נובמבר 2020
*נועה ברקת - על השינוי באמצע החיים, נורית כהן תל אביבי בבלוג "מגבר אמצע החיים"
*אל האור: המעבר למשאית של נועה ברקת, ענת שרון-בלייס | כאן תרבות

## הערות שוליים

קטגוריה:בוגרות אורנים - המכללה האקדמית לחינוך
קטגוריה:בוגרי אורנים - המכללה האקדמית לחינוך
קטגוריה:בוגרי המוסד החינוכי שומריה
2018 04
קטגוריה:יובלים: אישים
קטגוריה:כליל: אישים
קטגוריה:מו"ליות ישראליות
קטגוריה:מו"לים ישראלים
קטגוריה:משוררות ישראליות
קטגוריה:משוררות כותבות עברית
קטגוריה:משוררים ישראלים
קטגוריה:משוררים כותבי עברית
קטגוריה:משמר העמק: אישים
קטגוריה:הרדוף: אישים
קטגוריה:אלון הגליל: אישים
קטגוריה:סופרות ישראליות
קטגוריה:סופרים ישראלים
קטגוריה:ישראלים שנולדו ב-1962
קטגוריה:ישראליות שנולדו ב-1962
אליזבת פרימן

**אליזבת פרימן** (אנגלית: **Elizabeth Freeman**; ידועה גם כ"בת" (Bet) וכ"מאמבת" (**MumBet**); נולדה בשנת 1744 לערך, ונפטרה ב-28 בדצמבר 1829) הייתה האפרו-אמריקאית הראשונה שזכתה בחירות (שחרור מהעבדות), לאחר מאבק משפטי במסצ'וסטס. בית המשפט הגבוה פסק לטובתה, וקבע כי עבדות מנוגדת לחוקה של המדינה. פסק הדין של בית המשפט הגבוה, נחשב לסופה של העבדות במדינה. פרימן הייתה סמל למאבק האדם למען השוויון והחירות.

## ביוגרפיה
פרימן הייתה אנאלפביתית ועל כן לא נותר שום תיעוד כתוב עליה. ההיסטוריה המוקדמת של חייה נאספה במחקר עכשווי שכלל איסוף מידע אודותיה ממקורות שונים, כולל רשומות היסטוריות.

פרימן נולדה לתוך עבדות בסביבות שנת 1744, בחווה בבעלות פיטר הוגבום בקלווראק ניו יורק ונקראה בת. כאשר בתו של הוגבום, חנה, התחתנה עם ג'ון אשלי משפילד, מסצ'וסטס אליזבת ואחותה ליזי עברו להתגורר איתם, כשבת הייתה בגיל שבע בלבד. היא נשארה אצל משפחת אשלי עד שנת 1781. בתקופה הזו היא ילדה ילד, אף על פי שאין רישומים על נישואיה. מי שהיה אמור להיות בעלה, כנראה, נהרג במלחמת העצמאות של ארצות הברית.

ג'ון אשלי שהיה עורך דין בוגר אוניברסיטת ייל, היה איש עשיר ובעל קרקעות, ומנהיג בקהילתו. בבית התנהלו דיונים פוליטיים ערים שהביאו לפרסום הצהרת שפילד, שהייתה עצומה נגד עריצות בריטית ומניפסט לזכויות הפרט. פרימן שמעה את הדיונים שהובילו לניסוח ההצהרה שעסקו בחופש ושוויון בין בני האדם.

פרימן התעמתה עם הבעלים שלה, חנה אשלי, כאשר הגנה על ילדה צעירה שעבדה גם היא במשק הבית של המשפחה. היא הצילה את הילדה אך נפצעה בזרועה. אחרי שהפצע החלים, פרימן הקפידה לחשוף את הצלקת כך שתשמש כעדות לאלימות שחוותה. הסופרת קתרין סדג'וויק שהכירה את פרימן מאז ינקותה כאישה משוחררת, מצטטת את פרימן: "*מאז, הגברת לא הרימה יד על ליזי. כל החורף הזרוע שלי הייתה פצועה אבל הגברת הייתה במצב הרבה יותר גרוע. ושאנשים היו שואלים אותי לפני הגברת: בתי, מי פגע לך בזרוע? הייתי עונה תשאלו את הגברת! [שידעו] מי כאן העבד ומי כאן הגברת האמיתית*". לאחר התקרית עם חנה אשלי, פרימן עזבה את בית המשפחה.

ג'ון אשלי דרש את חזרתה ופנה לבית המשפט. פרימן פנתה לעורך הדין תיאודור סידגוויק, פעיל למען ביטול העבדות, שייצג אותה בית המשפט בדרישה לשחרורה מעבדות. תיאודור סידגוויק ביקש את סיועו של טאפינג רייב (Tapping Reeve), עורך דין ומייסד בית הספר הראשון למשפטים בארצות הברית. הדיון בבית המשפט התקיים באוגוסט 1781, בבית המשפט המחוזי בגרייט ברינגטון, מסצ'וסטסס. לתביעה הצטרף עבד נוסף בשם ברום. דגוויק ורייב טענו לתנאי חוקתי אם "כל בני האדם נולדים חופשיים ושווים" הרי שלמעשה העבדות מבוטלת במדינה. כאשר חבר המושבעים פסק לטובתה של בת וברום, הם הפכו לאפרו-אמריקאים הראשונים ששוחררו מעבדות על בסיס החוקה של מסצ'וסטס. בית המשפט פסק פיצויים על סך שלושים שילינג. אשלי חשב לערער על ההחלטה, אך נמלך בדעתו, ככל הנראה מאחר שפסק הדין שפסק על בסיס החוקה, הסופי ומחייב. לאחר המשפט אשלי הציע לפרימן לחזור לעבוד בשכר בביתו, אך היא סרבה ובחרה לעבוד אצל תיאודור סידגוויק. פרימן עבדה אצל משפחת סידגוויק עד 1808 כמשרתת בכירה ואומנת לילדי המשפחה. הסופרת קתרין סידגוויק, כתבה ספר על חיי האומנת שלה.

## ראו גם
* סוג'ורנר טרות'

## קישורים חיצוניים
* 

## הערות שוליים

קטגוריה:מיילדות אמריקאיות
קטגוריה:שפחות אפרו-אמריקאיות
קטגוריה:עבדים אפרו-אמריקאים
קטגוריה:פעילות אפרו-אמריקאיות בתנועה לביטול העבדות
קטגוריה:פעילים אפרו-אמריקאים בתנועה לביטול העבדות
קטגוריה:אמריקאיות שנפטרו ב-1829
קטגוריה:אמריקאים שנפטרו ב-1829
לודברג

**לוּדְבְּרֶג** (בקרואטית: **Ludbreg**) היא עיירה ורשות מקומית בצפון קרואטיה, השוכנת במחוז ואראז'דין, 28.9 קילומטרים דרומית-מזרחית לבירת המחוז ואראז'דין.

## היסטוריה
תיעוד בכתובים ליישוב בשם לודברג מצוי החל מהמאה ה-13 עת נשלט המקום על ידי בלה הרביעי, מלך הונגריה. בהמשך, במהלך המאה ה-15 מתואר היישוב כעיר שוק אזורית. ב-1532 נכבשה לודברג על ידי צבאותיו של סולימאן הראשון, סולטאן האימפריה העות'מאנית והיא נותרה בחזקת העות'מאנים עד מלחמת האימפריה העות'מאנית-הליגה הקדושה (1683–1699) עת עברה לידי ממלכת הבסבורג מתוקף הסכם קרלוביץ. במהלך שלטונו של פרנץ השני, קיסר האימפריה הרומית הקדושה קיבלה לודברג זכויות עיר והקיסר אף ביקר והתארח בה. בהמשך, עברה העיירה לשליטת האימפריה האוסטרו-הונגרית ולאחר מלחמת העולם הראשונה נכללה בשטחי ממלכת הסרבים, הקרואטים והסלובנים מכח חוזה טריאנון.

בראשית אפריל 1941 פלשה גרמניה הנאצית לממלכת יוגוסלביה והכניעה את צבאה תוך ימים אחדים. בהמשך, הועברה לודברג לשטחי מדינת קרואטיה העצמאית שנשלטה על ידי האוסטאשה. ב-1945, שוחררה העיר על ידי כוחות הפרטיזנים של טיטו ולאחר מלחמת העולם השנייה נכללה בשטחי יוגוסלביה. בתקופה היוגוסלבית הפכה לודברג למרכז תעשיית רעפים וקרמיקה וכן היו באזור מספר רב של טחנות רוח.

ביוני 1991 הכריזה קרואטיה על עצמאותה והתנתקה מיוגוסלביה. כפועל יוצא מכך, פרצה מלחמת העצמאות של קרואטיה, ובמהלכה התחוללו במחוז קרבות בין צבא יוגוסלביה ובין כוחות הצבא הקרואטי. ב-17 בספטמבר 1991 נסוג הצבא היוגוסלבי מהאזור, ולודברג עברה לשלטון קרואטי.

במקום נמצאו כדורי אבן בני 65 מיליון שנים אשר הוצבו מול בניין הממשל בעיר. הכדורים נוצרו על ידי חדירת חול ומלט לתוך הסלע באמצעות תגובות כימיות, והם יכולים להיות בצורות ובהרכבים שונים.

## הקהילה היהודית
במהלך המאה ה-18 היגרו מספר משפחות יהודיות אשכנזיות ככל הנראה מבורגנלנד והתיישבו בלודברג. קהילה מאורגנת החלה לפעול במקום עם מעבר האזור לחזקת האימפריה האוסטרו-הונגרית, במחצית השנייה של המאה ה-19. ב-1890 הוקמה חלקה יהודית בבית העלמין העירוני וב-1895 הוקם בית כנסת קהילתי. ב-1921 מנתה הקהילה 105 נפשות. ראש הקהילה היה ד"ר ליאון שלזינגר. במהלך מלחמת העולם הראשונה הוקמה בעיירה אגודה ציונית בשם "בני ציון". בפרוץ מלחמת העולם השנייה מנתה הקהילה 82 נפשות.

במהלך המלחמה, לאחר העברת השליטה באזור לממשלת הבובות של האוסטאשה הוחל ברדיפות יהודים. החל ממאי 1941 גורשו בני הקהילה ביחד עם יהודי המחוז למחנה הריכוז קֶרֶסְטִינֶץ ובהמשך לגוספיץ'. משם גורשו למחנות ההשמדה ידובנו ויסנובאץ ונרצחו. ב-1948 נמכר מבנה בית הכנסת והוסב לבית מגורים. נכון ל-2011 עדיין עמד על תילו. נכון ל-2011, היו בחלקה היהודית בבית העלמין 28 מצבות ומאוזולאום משפחתי אחד. הכיתוב על המצבות הוא בעברית, גרמנית וקרואטית.

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
לודברג
לודברג
ישעיהו פורת

**ישעיהו פורת רפפורט** (1936 – 7 באפריל 2018) היה עיתונאי, עורך, שדרן ספורט ומבכירי פרשני הספורט בישראל.

## קורות חייו
ישעיהו פורת נולד בתל אביב. היה ידוע בכינוי "שייע". בצעירותו היה כדורגלן בגדנ"ע יהודה. לאחר מכן עבר להפועל תל אביב.

את הקריירה העיתונאית שלו החל בעיתון חדשות הספורט. היה עורך הספורט הראשון במעריב לנוער, והיה יד ימינו של נחמיה בן אברהם.

בהמשך הצטרף למדור הספורט של מעריב, ושימש שם כפרשן ובהמשך היה עורך המדור. הוא סיקר עבור העיתון אירועי ספורט בינלאומיים, ובהם את אולימפיאדת מקסיקו סיטי (1968), מונדיאל 1970 בהשתתפות נבחרת ישראל, אולימפיאדת מינכן (1972), שבה אירע טבח הספורטאים, אליפות אסיה למועדונים בהשתתפות קבוצות כדורגל ישראליות, ואת משחקי עמי אסיה שנערכו בטהראן 1974 בהשתתפות משלחת ישראל שזכתה ב-19 מדליות.

בהמשך עזב את מדור הספורט במעריב, הקים בעיתון את מוסף הכלכלה השבועי "עסקים", ושימש כעורכו במשך שנים. במסגרת עבודתו בעיתון היה אחראי על הכשרת מאות עיתונאים, בתחום ספורט ובתחומים אחרים.

אחרי 30 שנות עבודה במעריב, הוא פרש מהעיתון והקים הוצאה לאור, והוציא בין השאר, יחד עם משה לרר את הספר היובל ה-50 לספורט בישראל, "ספורט 50", אלבום שמקיף את התפתחות הספורט ההשגי בישראל במשך 50 שנה מהקמת המדינה בשנת 1948 ועד 1998.

פורת הגיש בגלי צה"ל במשך שנים רבות יחד עם משה לרר תוכנית ספורט שבועית, "רדיו ספורט" והיה עורך ספורט של התחנה במשך 16 שנים.

בעונת 1988/1989 בליגה הלאומית הצטרף למועדון מכבי חיפה בתפקיד יועץ תקשורת.

בשנת 2005 החל לשמש נציגו של דניאל יאמר בישראל, כאשר יאמר ניהל משא ומתן לרכישת מועדון הכדורגל מכבי נתניה והפך לבעליו.

## ספריו
* "כדורגל אמנות תחבולה וטאקטיקה", בהודאת "מדסה"
* "ספורט 50", הוצאת גלי אלפא תקשורת, בשנת 1988

## קישורים חיצוניים
* 
* 
* 

## הערות שוליים

קטגוריה:שדרני רדיו ישראלים
קטגוריה:שדרני ספורט ישראלים
קטגוריה:עיתונאי ספורט ישראלים
קטגוריה:סגל חדשות הספורט
קטגוריה:סגל מעריב
קטגוריה:סגל גלי צה"ל
קטגוריה:ישראלים שנולדו ב-1936
קטגוריה:ישראלים שנפטרו ב-2018
איום

**[[איום (הפחדה)|איום]]** הוא התנהגות תוקפנית מילולית או אחרת שתכליתה הפחדה או אזהרה על כוונה לפגוע באחר.
ברק הימן

**ברק הֶימן** (נולד ב-12 בפברואר 1976) הוא במאי ומפיק סרטי תעודה ישראלי. עובד עם אחיו, תומר הימן, במאי ומפיק סרטים, שהפיק איתו אחדות מיצירותיו.

## ביוגרפיה
הימן גדל בכפר ידידיה, בן למשפחה בת חמישה בנים. את משפחתו ובני זוגו תיעד אחיו בסדרה "בדרך הביתה", וכן בסרט "The Queen Has No Crown" (למלכה אין כתר) שנוצרו מתוך מאות קלטות בהן צילם את משפחתו וחבריו במשך שנים אחדות. ב-2003 הצטרף ברק לחברה בה הוא שותף עם אחיו "סרטי האחים הימן" ומאז היה מעורב בעשרות סרטי וסדרות תעודה. ב-2006 הפיק וביים את סרטו הראשון "גשר על הוואדי" המציג את שנתו הראשונה של בית ספר יסודי המשותף ליהודים ולערבים. הסרט זכה בפרסים בפסטיבלים כמו אלה בשנגחאי, בפראג ובקייב. שנה לאחר מכן יצא הסרט "סטלגים: שואה ופורנוגרפיה בישראל" אותו הפיק (במאי ארי ליבסקר).

חבר המועצה הציבורית של הקרן החדשה לישראל.

## פילמוגרפיה נבחרת
***[[גשר על הוואדי]]** - סרט תיעודי, 2006, 55 דקות - במאי ומפיק
***סטלגים: שואה ופורנוגרפיה בישראל** - סרט תיעודי, 2007, 62 דקות - מפיק
***הופעת בכורה** - סדרה דוקומנטרית בת 5 פרקים בני 22 דקות כל אחד, 2007 - במאי ומפיק שותף
***הריקוד של אלפונסו** - סרט תיעודי, 2007, 52 דקות - במאי ומפיק שותף
***שומרוני בודד** - סרט תיעודי, 2010, 50 דקות - במאי ומפיק
***[[סוף לסיפור]]** - סדרה דוקומנטרית בת 5 פרקים בני 30 דקות כל אחד, 2012 - במאי ומפיק שותף
***[[החבר דב]]** - סרט תיעודי על ח"כ דב חנין, 2019, 75 דקות - במאי
***הרבי קפוארה** - סרט תיעודי, 2024, 70 דקות - במאי

## קישורים חיצוניים

* האתר הרשמי של חברת Heymann Brothers
* 
* 
* 

## הערות שוליים

קטגוריה:במאי קולנוע ישראלים
קטגוריה:במאי טלוויזיה ישראלים
קטגוריה:כפר ידידיה: אישים
קטגוריה:בוגרי התיכון האזורי ע"ש בן-גוריון בעמק חפר
קטגוריה:חברי המועצה הבינלאומית של הקרן החדשה לישראל
קטגוריה:ישראלים שנולדו ב-1976
אנומלוקאריס

[ממוזער|230px|מאובן האנומלוקאריס מ[פצלי ברג'ס. המאובן השלם הראשון שנתגלה]]
**אנומלוקאריס** (שם מדעי: *Anomalocaris*; מילולית: "חסילון חריג") הוא סוג של פרוק רגליים קדום מאוד מהתקופה הראשונה בה היו יצורים חיים - הקמבריון, והוא חי לפני 501–530 מיליון שנה.

## מאפיינים
יצור זה היה מאבותיהם של שאר פרוקי הרגליים ובמראהו דמה ללובסטר ענקי באורך מטר אחד ובעל מבנה גוף שמזכיר דיונון. היו לו זוג מחושים קוצניים גדולים בתחתית הראש איתם הוא מישש את עולמו, בדומה לזרועות הדיונון. הגוף הכיל חלקים קשיחים בלוחיות ותחתיהם היו אונות דמויות רעפים איתם היצור נע קדימה, בדומה למרבה רגליים, אך מתחת למים. הזנב הורכב מחלקי לוחיות קשיחים, בדומה לזנב הלובסטר. העיניים היו מורכבות מ-16,000 עדשות גדולות.

יצור זה היה טורף שלכד יצורים קטנים יותר באמצעות מחושיו הקדמיים ואכל אותם עם לסתותיו. ככל הנראה זה היה טורף העל הראשון בעולם. הוא ניזון מיצורים בעלי שלד חיצוני קשה כמו הטרילוביטים שהיו נפוצים בתקופתו והיו בעלי לוחיות שריון קשה ובמספר מאובנים כמו של האולנואידס ישנם שברים שייתכן שנגרמו מטריפתו של האנומלוקאריס. חוקרים אחרים סוברים שהוא ניזון דווקא מיצורים בעלי גוף רך.

יצור זה היה נפוץ מאוד במימי הקמבריון ונמצא בקנדה, סין ואוסטרליה בין השאר. הוא נכחד בסוף תקופתו.

## בתרבות
האנומלוקאריס נראה בסדרה של ה-BBC, ללכת עם מפלצות בחלק א' של הפרק הראשון, בו הוא מוצג כטורף-על במימי סין הקדומים טורף טרילוביטים. בפרק זוג פרטים נלחמים ביניהם ואחד פוצע את שריון יריבו, מה שמוביל להקת הייקויכטיסים רעבים למצוץ את דמו. ואולם ייתכן שהיצור שנראה בפרק הוא דווקא קרובו ההוקאריס.

## קישורים חיצוניים

## הערות שוליים

קטגוריה:דינוקרידידה
קטגוריה:בעלי חיים שחיו בקמבריון באמריקה הצפונית
קטגוריה:בעלי חיים שחיו בקמבריון באסיה
קטגוריה:מאובני טקסונים שתוארו ב-1892
קטגוריה:טקסונים שהתפתחו בקמבריון
אמליה הנרייטה, רוזנת זולמס-בארות

**אמליה הנרייטה, רוזנת זולמס-ברות** (בגרמנית: **Amalie Henriette Charlotte von Solms-Baruth**; 30 בינואר 1768 - 31 באוקטובר 1847), הייתה סבתה של אדליידה מלוונשטיין-ורטהיים-רוזנברג, שהייתה נשואה למיגל הראשון, מלך פורטוגל, ובנותיה התחתנו עם בתי האצולה הנכבדים ביותר באירופה.

## ביוגרפיה
אמליה הנרייטה נולדה ב-30 בינואר 1768 בקליטשדורף, ליוהאן כריסטיאן השני, רוזן זולמס-ברות ולפרדריקה, רוזנת רויס-קסטריץ, בתם של יוהאן כריסטיאן השני, רוזן זולמס-ברות ופרדריקה, רוזנת רויס-קסטריץ.

ב-30 בינואר 1789 התחתנה אמליה הנרייטה עם קרל לודוויג הראשון, נסיך הוהנלוהה-לנגנבורג, ממנו נולדו לה 13 ילדים. באותה שנה מת חמיה כריסטיאן אלברכט, נסיך הוהנלוהה-לנגנבורג, ובעלה קרל לודוויג עלה לשלטון במקומו. בשנת 1806 צורפה הנסיכות לממלכת וירטמברג, ובשנת 1825 מת קרל לודוויג בלנגנבורג, ובנה ארנסט הראשון, נסיך הוהנלוהה-לנגנבורג ירש את תאריו ונחלותיו. ב-31 באוקטובר 1847 מתה אמליה הנרייטה בקרלסרוהה, והיא בת 79 שנים.

אמליה הנרייטה היא אם קדמונית של הנס אדם השני, נסיך ליכטנשטיין, אנרי, הדוכס הגדול של לוקסמבורג, קרל השישה עשר גוסטב, מלך שוודיה, וילם-אלכסנדר, מלך הולנד, סופיה, מלכת ספרד, קונסטנטינוס השני, מלך יוון, גאורג פרידריך, נסיך פרוסיה וגאורגי מיכאילוביץ', הנסיך הגדול של רוסיה.

## משפחתה
ב-30 בינואר 1789 התחתנה אמליה הנרייטה עם קרל לודוויג הראשון, נסיך הוהנלוהה-לנגנבורג, ממנו נולדו לה 13 ילדים:
* לואיזה, נסיכת הוהנלוהה-לנגנבורג (1789)
* אליזבת, נסיכת הוהנלוהה-לנגנבורג (1790–1830), התחתנה עם ויקטור אמדיאוס, רוזן הסן-רוטנבורג
* קונסטנצה, נסיכת הוהנלוהה-לנגנבורג (1792–1847), התחתנה עם פרנץ יוזף, נסיך הוהנלוהה-שילינגספירסט
* אמיליה, נסיכת הוהנלוהה-לנגנבורג (1793–1859), התחתנה עם פרידריך לודוויג, רוזן קסטל-קסטל
* ארנסט הראשון, נסיך הוהנלוהה-לנגנבורג (1794–1860)
* פרידריך, נסיך הוהנלוהה-לנגנבורג (1797)
* מריה הנרייטה, נסיכת הוהנלוהה-לנגנבורג (1798)
* לואיזה, נסיכת הוהנלוהה-לנגנבורג (1799–1881), התחתנה עם אדולף, נסיך הוהנלוהה-אינגלפינגן
* יוהנה, נסיכת הוהנלוהה-לנגנבורג (1800–1877), התחתנה עם אמיל כריסטיאן, רוזן ארבאך-שנברג
* אגנס, נסיכת הוהנלוהה-לנגנבורג (1804–1835), התחתנה עם קונסטנטין, נסיך הכתר של לוונשטיין-ורטהיים-רוזנברג
* היינריך גוסטב, נסיך הוהנלוהה-לנגנבורג (1806–1881)
* הלנה, נסיכת הוהנלוהה-לנגנבורג (1807–1880), התחתנה עם אויגן, דוכס וירטמברג
* יוהאן היינריך, נסיך הוהנלוהה-לנגנבורג (1810–1830)

## אילן יוחסין

## קישורים חיצוניים

קטגוריה:רוזנים גרמנים
קטגוריה:ילידות 1768
קטגוריה:נפטרות ב-1847
עודד ערן (בנקאי)

**עודד ערן** (28 במאי 1955 – 23 ביוני 2020) היה עורך דין ישראלי. כיהן כיושב ראש מועצת המנהלים של בנק הפועלים ונשיא איגוד הבנקים בישראל.

## ביוגרפיה
ערן היה בעל תואר ראשון ושני (סיים ב-1983) במשפטים באוניברסיטת תל אביב ובעל תואר מוסמך בספרות בהצטיינות מאוניברסיטת תל אביב וכן תואר ראשון במדעי הרוח מהאוניברסיטה הפתוחה. היה חבר הוועד המנהל של אוניברסיטת תל אביב.

התמחה ועבד במשרד עו"ד פרופ' יוסף גרוס. בשנים 1983–1987 עבד כעורך דין בארצות הברית. בשנים 1987–2010 היה שותף במשרד עורכי דין גולדפרב, לוי, ערן, מאירי, צפריר ושות'. אחרי איחוד המשרד עם משרד מ. זליגמן ושות', והקמת משרד גולדפרב זליגמן - עורכי דין, שימש כיועץ מיוחד למשרד. באותה תקופה יעץ גם לאנשי עסקים שונים, והשלים לימודי תואר שני בספרות.

ערן ליוה כעורך דין את בנק הפועלים, ואת בעלת השליטה בבנק, שרי אריסון. ב-18 בפברואר 2016 מונה כדירקטור בבנק. ב-1 בינואר 2017 החל לכהן כיו"ר מועצת המנהלים של הבנק, במקום יאיר סרוסי.

ב-23 ביוני 2020 נפטר לאחר מאבק במחלה ממארת, יומיים לאחר שהודיע על פרישה מתפקידו. היה נשוי לדפנה לבית שמיר (אחותו של פרופ' רון שמיר), ואב לשלושה.

## קישורים חיצוניים
* חברי דירקטוריון בנק הפועלים באתר האינטרנט של הבנק
* עודד ערן באתר Dun's 100
* 
* 
* 
* 

## הערות שוליים

קטגוריה:דירקטורים ישראלים
קטגוריה:יושבי ראש בנק הפועלים
קטגוריה:עורכי דין ישראלים
קטגוריה:בוגרי תיכון חדש
קטגוריה:בוגרי אוניברסיטת תל אביב
קטגוריה:בוגרי אוניברסיטת תל אביב: משפטים
קטגוריה:בוגרי האוניברסיטה הפתוחה
קטגוריה:ישראלים שנולדו ב-1955
קטגוריה:ישראלים שנפטרו ב-2020
אליפות אוקראינה בהוקי קרח

ממוזער|סמל האליפות בשנים 1993 - 2015
**אליפות אוקראינה בהוקי קרח** (באוקראינית: **Чемпіонат України з Хокею**) היא אליפות המדינה בהוקי קרח ומתייחס לתחרויות ההוקי הקרח הבכירות באוקראינה ומהווה לאחת מיורשות אליפות ברית המועצות בהוקי קרח.

## רקע
בשנים 1993–2015 הליגה נודע בשם הליגה הבכירה וליגת ההוקי קרח המקצוענית (PHR). בעונת 2015/2016 הליגה אורגנה מחדש והפכה לליגה מקצועית. מאז 2016 פועלת ליגת ההוקי האוקראינית בתור הליגה הבכירה במדינה בענף ההוקי קרח.

עונת 2021–2022 מתקיימת בשני שלבים. בראשון, הקבוצות במתכונת העונה הסדירה משחקות לפחות 40 משחקים כל אחת, ולאחר מכן הקבוצות החזקות ביותר עולות לשלב השני (פלייאוף), שם תיקבע אלופת אוקראינה.

## אלופות הליגה

### אליפויות לפי קבוצה

## קישורים חיצוניים
* 

* אליפות אוקראינה באתר התאחדות ההוקי קרח האוקראינית

## הערות שוליים

קטגוריה:אוקראינה: הוקי קרח
קטגוריה:תחרויות ספורט באוקראינה
קטגוריה:תחרויות הוקי קרח
דונבאס (הוקי קרח)

**מועדון ההוקי קרח דונבאס** (באוקראינית: **Хокейний Клуб Донбас**; ברוסית: **Хоккейный Клуб Донбасс**) הוא מועדון הוקי קרח אוקראיני מהעיר דרוז'קיבקה, המשחק כיום בליגת העל האוקראינית בהוקי קרח ובליגת האלופות בהוקי קרח. הקבוצה ייצגה את העיר דונצק משנת הקמתה בשנת 2005 ועד קיץ 2014, כשבעקבות מלחמת האזרחים באוקראינה והקמת הרפובליקה העממית של דונצק, נאלצה לעבור לעיר דרוז'קיבקה, שבגבול המזרחי של מחוז דונצק.
## היסטוריה
דונבאס זכתה 8 פעמים באליפות אוקראינה (2011, 2012, 2013, 2016, 2017, 2018, 2019, 2021). בעבר התמודדה במשך שתי עונות בליגת ההוקי הקונטיננטלית (KHL) בעונות 2012/13 ו-2013/14 והייתה הנציגה האוקראינית היחידה בטורניר. בשל המלחמה בדונבאס, הקבוצה לא התמודדה בעונת 2014/2015 בליגת KHL ומעתה ואילך התמודדה באליפות האוקראינית. בוריס קולסניקוב, איש עסקים ומדינאי אוקראיני רכש את הקבוצה ב-2010 ומאז ועד 2014 הייתה למועדון ההוקי קרח המוצלח ביותר באוקראינה. הקבוצה קיבלה את שמה בשל המיקום הגאוגרפי שלה, בלב ליבו של אגן הדונייץ (**דונבאס**).

המועדון נוסד בשנת 2005 כמועדון ההוקי קולביקו-דונייצק ונטל חלק באליפות אוקראינה. כעבור שלוש שנים בליגת המשנה הקבוצה העפילה לליגת העל האוקראינית. הקבוצה זכתה בתואר הלאומי הראשון שלה בעונת 2011, לאחר שזכתה באליפות אוקראינה. הקבוצה זכתה גם בעונת 13–2012 בגביע היבשתי של IIHF והפכה לקבוצה הראשונה מאוקראינה לעשות זאת. לאחר עונת 2010/11, דונבאס התפצלה לשני מועדונים ולצדה הוקמה קבוצת דונבאס-2, שהתמודדה בליגות הנמוכות באוקראינה. דונבאס-2 זכתה בתואר האליפות הראשון בשנת 2012 בליגת ההוקי המקצוענית של אוקראינה ובתואר האליפות השני שלה בעונה הבאה.

בעונת 2011 השתתפה בליגת VHL ובעונת 2012 נטלה חלק גם בליגת KHL. אך מאז משבר אוקראינה חזרה להתמודד בליגה האוקראינית ולהוות למועדון ההוקי המוצלח ביותר בה. בעונת 2020 לא הצליחה לזכות באליפות, ברם חזרה לזכות באליפות בעונת 2021 והבטיחה השתתפותה בליגת האלופות בהוקי קרח לראשונה בתולדותיה.
## תארים
* אליפות אוקראינה בהוקי קרח (8): 2011, 2012, 2013, 2016, 2017, 2018, 2019, 2021
*הגביע הקונטיננטלי (1): 2012/13
* גביע דונבאס (4): 2013, 2015, 2016, 2017
* אליפות ליגה 1 (1): 2005
* אליפות טורניר טופולצ'אני (1): 2011
* אלופת טורניר זבוייניק: (1): 2013

## קישורים חיצוניים

* 

* האתר הרשמי הישן
* סגל הקבוצה וסטטיסטיקה
* 

## הערות שוליים

קטגוריה:קבוצות KHL
קטגוריה:קבוצות הוקי קרח אוקראיניות
קטגוריה:דונצק: מועדוני ספורט
שקדי עגל

ממוזער|שקדי עגל מצופים
**שקדי עגל** הוא מאכל העשוי מהתימוס או מהלבלב של עגל או כבש, אך גם של חזיר או בקר בוגר.

החלק המשמש לאכילה הוא תוכן הבלוטה לאחר שהוסר ממנה הקרום. על פי רוב הכנת שקדי עגל נעשית בטיגון או על הגריל. זמן ההכנה של השקדים קצר ביותר.

שקדי עגל נחשבים למעדן ומחירם בדרך כלל יקר יחסית לנתחי בשר אחרים.

בלוטת התימוס, שצבעה לבן ומחולקת לשתי אונות גליליות, קיימת רק אצל עגלים צעירים, ואילו לבלב שצבעו צהבהב וצורתו עגולה ניתן להפקה בכל גיל שהוא, לפיכך על פי רוב שקדי העגל המוצעים למכירה הם מלבלב, ואילו שקדים מתימוס נדירים ויקרים.

## קישורים חיצוניים

* ערכים תזונתיים של שקדי עגל באתר מנהל המזון של ארצות הברית.
* 

קטגוריה:ערכים שבהם תבנית בריטניקה אינה מתאימה
קטגוריה:חלקי פנים
כריסטיאן קונרד, רוזן דנסקאולד-סמסו

**כריסטיאן קונרד, רוזן דנסקאולד-סמסו** (בדנית: **Christian Conrad af Danneskiold-Samsøe**; 11 ביוני 1774 - 6 ביוני 1823), היה סבא רבא של אוגוסטה ויקטוריה, קיסרית גרמניה ומלכת פרוסיה.

## ביוגרפיה
כריסטיאן קונרד נולד ב-11 ביוני 1774 בסמסו, לפרדריק כריסטיאן, רוזן דנסקאולד-סמסו ולפרדריקה לואיזה פון קלייסט, בתם של כריסטיאן אדם פון קלייסט וסופיה רוזנקרנץ. כריסטיאן קונרד היה נין של כריסטיאן גילדלווה, בנו הלא חוקי של פרדריק החמישי, מלך דנמרק. בשנת 1778 מת אביו, ובשנת 1785 מונה המשורר והכומר כריסטיאן אנדרסן לונד לאפוטרופוס עליו. בשנת 1792, כשהיה עדיין קטין, הוא הצטרף למועצת מחוז סמסו ולוועד המנהל של מנזר גיסלפלד. בשנים 1792–1793, הוא עשה מסע ארוך בחו"ל, ולאחר מכן שיפר את חיי האיכרים באחוזותיו ורכש אחוזות נוספות. כריסטיאן קונרד עודד ייעור וחקלאות באחוזותיו, ועל מנת להקל את הובלת העצים מיערותיו, הוביל לכריית "תעלת דנסקאולד", אשר נפתחה ב-11 בספטמבר 1812. ב-30 בנובמבר 1795 התחתן כריסטיאן קונרד עם יוהנה קאס אף מור, בתם של האדמירל פרדריק כריסטיאן קאס אף מור ואדלה סופיה קאס אף שפארה, ממנה נולדו לו 6 ילדים.

בשנת 1799 הוביל כריסטיאן את גיבושו של צ'ארטר חוקי חדש למנזר גיסלפלד, ובו הגדיל את מספר הנזירות, והרשה לילדות מכל המעמדות החברתיים להתחנך במנזר בעד תשלום שנתי. בשנת 1808 הוא הפך למושל מחוז פרסטו, והוא שמר על משרה זו עד מותו. הוא יזם עבודות ציבוריות שונות, כגון נמל בקרבאקסמינדה, בית חולים בנסטבד, ועוד. באותה שנה קיבל כריסטיאן את עיטור מסדר הדנברוג, ובשנת 1815 הוא הפך להיות חבר המועצה הסודית.

ב-6 ביוני 1823 מת כריסטיאן קונרד בגיסלפלד, ובנו פרדריק כריסטיאן, רוזן דנסקאולד-סמסו ירש את תאריו. לאחר מותו ניהלה אשתו את עסקיו במיומנות, והשלימה את מפעל הזכוכית ושתי מפעלי לבנים, שהוא החל בבנייתם.

## משפחתו
ב-30 בנובמבר 1795 התחתן כריסטיאן קונרד עם יוהנה קאס אף מור, בתם של האדמירל פרדריק כריסטיאן קאס אף מור ואדלה סופיה קאס אף שפארה, ממנה נולדו לו 6 ילדים:
* לואיזה סופיה אף דנסקאולד-סמסו (1796–1867), התחתנה עם כריסטיאן אוגוסט השני, דוכס שלזוויג-הולשטיין-זונדרבורג-אוגוסטנבורג
* פרדריק כריסטיאן, רוזן דנסקאולד-סמסו (1798–1869)
* כריסטיאן קונרד סופוס, רוזן דנסקאולד-סמסו (1804–1894)
* סופוס אף דנסקאולד-סמסו (1806–1894)
* הנרייטה אף דנסקאולד-סמסו (1808–1858), התחתנה עם פרידריך, נסיך שלזוויג-הולשטיין-זונדרבורג-אוגוסטנבורג
* כריסטיאנה אף דנסקאולד-סמסו (1809–1873), התחתנה עם הרוזן גוסטב הולק-וינטרפלד

## אילן יוחסין

## קישורים חיצוניים

קטגוריה:אצולה דנית
קטגוריה:ילידי 1774
קטגוריה:נפטרים ב-1823
קרחון אבי

**קרחון אבי** או **קרחון אבה** (באנגלית: **Ebbe Glacier**) הוא קרחון שאורכו 119 קילומטרים, הזורם לכיוון צפון מערב ברכס הומראן ורמת רובינסון ולאחר מכן זורם לכיוון מערב בין רכס אוורט והרי אנאייר לתוך קרחון לילי בארץ ויקטוריה שבאנטארקטיקה.

מקורו של קרחון זה באוכף ממנו הוא דרום צפון מערבה, כאשר קרחון טאקר זורם מאוכף זה לכיוון דרום מזרח ומתנקז לים רוס.

גובה הקרחון 228 מטרים מעל פני הים. הקרחון זורם לחוף פנל שבין כף ויליאמס וכף אדייר.

קרחון רוברטסון הוא יובל של קרחון אבי.

## היסטוריה
הקרחון מופה על ידי הסקר הגאולוגי של ארצות הברית, באמצעות סקרים ובאמצעות תצלומי אוויר שבוצעו על ידי צי ארצות הברית - טייסת VX-6, בין השנים 1960–1962.

שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם קומנדר גורדון ק. אבי (Gordon K. Ebbe) מפקד טייסת VX-6 בין יוני 1955 ועד יוני 1956.

## לקריאה נוספת
• Ute Christina Herzfeld, **[https://books.google.co.il/books?id=fIrcBQAAQBAJ&pg=PA166&lpg=PA166&dq=%22Ebbe+Glacier%22+Antarctica&source=bl&ots=TT1CCd4Ncq&sig=a9sVz7DS7vojmOnyGZe6GV-pmew&hl=en&sa=X&ved=0ahUKEwjX7e-Og6naAhUSsaQKHa8hCYkQ6AEIUTAL#v=onepage&q=%22Ebbe%20Glacier%22%20Antarctica&f=false Atlas of Antarctica: Topographic Maps from Geostatistical Analysis of Satellite Radar Altimeter Data]**, P 166

## קישורים חיצוניים
* קרחון אבי באתר הסקר הגאולוגי של ארצות הברית
* קרחון אבי באתר הגאזט האנטארקטי של ממשלת אוסטרליה
* קרחון אבי באתר ממשלת ניו זילנד
* תצלום לוויין של קרחון אבי

## הערות שוליים

אבי
קטגוריה:חוף פנל
קטגוריה:ערכים עם קואורדינטות
הייקויכטיס

**הייקויכטיס** (שם מדעי: *Haikouichthys*) הוא סוג של יצור קדום שהיה מראשוני החולייתנים בעולם. הוא קשור לקבוצה הפרפליטית חסרי לסתות בה הצמדאים המודרניים. הוא חי בתקופה הקדומה קמבריון לפני 520–535 מיליון שנה. מאובני היצור התגלו באתר המאובנים בצ'נגג'יאנג, ליד העיר קונמינג שביונאן.

יצור זה הגיע לאורך 2.5 ס"מ בלבד והיה בעל מפרש גבי שהקיף את זנבו והסתיים בקצה הבטן האחורית. הוא היה בעל גוף צר וראש קטן והיו לו לסתות קטנות וחסרות שיניים. היו לו 6–9 פתחי זימים ולא היו לו סנפירי גפיים.

## בתרבות
ההייקויכטיס מופיע בפרק הראשון של הסדרה "ללכת עם מפלצות", כאשר להקה שלו נצמדת לאנומלוקאריס גדול שהפסיד בתחרות ומוצצים את דמו. בהמשך הוא מתפתח לצפלספיס.

## קישורים חיצוניים

קטגוריה:חסרי לסתות מהפלאוזואיקון
קטגוריה:בעלי חיים שחיו בקמבריון באסיה
קטגוריה:מאובני טקסונים שתוארו ב-1999
קטגוריה:טקסונים שהתפתחו בקמבריון
צפלספיס

**צפלספיס** (שם מדעי: *Cephalaspis*; מילולית: "שריון ראש") הוא סוג של דג חסר לסתות מתקופת הדבון, שחי לפני 398–415 מיליון שנה.
## מאפיינים
הצפלספיס הגיע לאורך 45–60 ס"מ והיה חסר לסתות. היה לו ראש גדול בעל "קסדה" עם חורי עיניים בקדמתו ובקצהו היו חיישנים בהם היה נעזר על מנת לאתר יצורי קרקעית כמו תולעים ויצורים אורגניים נוספים שהיו חבויים בבוץ. יצור זה רחרח את הקרקעית בדומה לשפמנון או חדקן ולכד טרף קטן על ידי תנועה מצד לצד. לא היו לו שיניים או לסתות אך היה לו פתח פה דמוי שפתיים.

מאובניו של הדג נמצאו באירופה (כולל בסקוטלנד ואוקראינה), קנדה וארצות הברית, וממבנה הסלעים נראה שהדג חי בימים לצד שפכי נהרות ועלה אליהם בדומה לדגי סלמון כדי להטיל ביצים ואז לחזור לים.

טורפיו העיקריים של הצפלספיס היו עקרבי מים גדולים ודגים בעלי שריון וכן העקרב (האמיתי) הימי ברונטוסקורפיו. מבנה ראשו דמוי הקסדה הגן עליו מטורפים שהתקשו לבלוע אותו. ייתכן שהקסדה עזרה לו גם לתפקד במים מתוקים דלים בסידן.

## בתרבות
הצפלספיס מופיע בסדרה ללכת עם מפלצות שם נראית להקה שנודדת למים מתוקים כדי להתרבות אך חלק מהדגים נהרגים על ידי עקרבי ברונטוסקורפיו.

## גלריה

Image:Cephalaspis 2.jpg|Fósil  de *Cephalaspis*|מאובן
image:Cephalaspis lyelli.JPG|Fósil de un *Cephalaspis*.|מאובן של צפלספיס
image:Cephalaspis Lyellii.jpg|*Cephalaspis lyellii*.
image:Cephalaspis tenuicornis.jpg|*Cephalaspis*.|איור

## קישורים חיצוניים

* 

קטגוריה:בעלי חיים שחיו בדבון באירופה
קטגוריה:חסרי לסתות מהפלאוזואיקון
קטגוריה:מאובני טקסונים שתוארו ב-1835
איוואן דוקה

**איוואן דוקה מארקס** (בספרדית: **Iván Duque Márquez**; נולד ב-1 באוגוסט 1976) הוא פוליטיקאי קולומביאני שכיהן כנשיא קולומביה.

## ביוגרפיה
דוקה נולד בבוגוטה, בנם של חוליאנה מארקס טונו ואיוואן דוקה אסקובר. אביו היה מושל מחוז אנטיוקיה, שר האנרגיה בממשלת קולומביה והרשם הלאומי.

הוא סיים לימודי משפטים באוניברסיטת סרחיו ארבולדה  שבבוגוטה, הוא בעל תואר שני במשפט בינלאומי מהאוניברסיטה האמריקאית ותואר שני במינהל ציבורי מאוניברסיטת ג'ורג'טאון.

את הקריירה המקצועית שלו החל ב-1999 כיועץ בבנק לפיתוח של אמריקה הלטינית ולאחר מכן כיועץ במשרד האוצר בתקופת שלטונו של הנשיא אנדרס פאסטראנה אראנגו. בין השנים 2001 ל-2013 עבד בבנק הבין-אמריקאי לפיתוח. שימש יועץ לענייני קולומביה, פרו ואקוודור וראש מחלקת תרבות, יצירתיות וסולידריות.

בנוסף, שימש יועצו של נשיא קולומביה לשעבר אלווארו אוריבה. בשנים 2010–2011, הוא סייע לאוריבה בעת ששימש כחבר בוועדה מטעם האו"ם לחקירת אירועי המשט לעזה וחיבור דו"ח פאלמר.

במרץ 2014 נבחר לסנאט של קולומביה מטעם מפלגת המרכז הדמוקרטי בראשותו של אוריבה והחל בכהונתו ביולי אותה שנה. בסנאט בלט בהתנגדותו למדיניות הכלכלית של הנשיא חואן מנואל סנטוס ולהסכם עם ארגון הטרור FARC שקידם סנטוס. בנובמבר 2017 נבחר לנציג המפלגה לקראת הבחירות לנשיאות קולומביה, במרץ 2018 נבחר לראש קואליציית המרכז-ימין, בעקבות כך התפטר מכהונתו בסנאט באפריל של אותה שנה. בסיבוב הראשון של הבחירות שנערך ב-27 במאי 2018 זכה ב-39.14% מקולות המצביעים. בסיבוב השני שנערך ב-17 ביוני, גבר על מועמד השמאל גוסטבו פטרו. הוא נכנס לתפקידו ב-7 באוגוסט 2018 וכיהן עד אוגוסט 2022.

דוקה התנגד אישית להסכם השלום עם FARC. הוא לא ביטל אותו בעת כהונתו, אך שיבש ועיכב את יישומו. צעדים אלה גררו מחאות נרחבות בשנים 2019–2020 . המחאה נגדו גברה עקב מחדלים בטיפול במגפת הקורונה בקולומביה והיעדר סיוע כלכלי לנפגעי המגפה, ונמשכה במהלך המחאה בקולומביה (2021), שהתמקדה בשחיתות, העלאת מיסים ורפורמת בריאות שפגעה בשכבות החלשות. בשנה האחרונה בה כיהן כנשיא זכה ל-30% תמיכה בלבד.

דוקה נשוי למריה חוליאנה רואיס והם הורים לשלושה. לאחר תום כהונתו עבר להתגורר במיאמי, שם הוא מופיע מפעם לפעם כדי ג'יי במועדוני לילה.

## קישורים חיצוניים

* 

* Las 22 cosas que no sabía de Iván Duque, las2orillas.co, 4 במרץ 2018

קטגוריה:נשיאי קולומביה
קטגוריה:קולומביאנים שנולדו ב-1976
ברונטוסקורפיו

**ברונטוסקורפיו** (שם מדעי: *Brontoscorpio*; משמעות השם: "עקרב הרעם") הוא סוג של עקרב נכחד שחי בתקופת הסילור והדבון וחי בימים. מאובניו התגלו במחוז ווסטרשייר באנגליה מגף רגל באורך 10 ס"מ.

עקרב זה היה מהגדולים ביותר בעולם והגיע לאורך 90 ס"מ. הוא היה מכוסה שריון וכנראה שעקב משקלו היה מצוי מתחת למים, לפחות לאחר שהתנשל. הוא היה מותאם לנשימה מתחת למים וגם לנשימת אוויר. יצור זה היה עקרב אמיתי, בשונה מהיצורים ששלטו בתקופתו וכונו עקרבי מים.

העקרב היה צייד שכנראה צד ממארב וניזון ממגוון חסרי חוליות כמו תולעים ופרוקי-רגליים אחרים וגיוון גם בדגים קדומים.

## בתרבות
עקרב זה הופיע בסדרה ללכת עם מפלצות שם נראים כמה פרטים שטורפים דגי צפלספיס ועוד פרט נטרף על ידי פטריגוטוס.

## קישורים חיצוניים

קטגוריה:בעלי חיים שחיו בדבון באירופה
קטגוריה:בעלי חיים שחיו בסילור באירופה
קטגוריה:עכבישניים מהפלאוזואיקון
קטגוריה:עקרבים פרהיסטוריים
קטגוריה:מאובני טקסונים שתוארו ב-1972
קטגוריה:טקסונים שהתפתחו בסילור
קמרוצרס

**קמרוצרס** (שם מדעי: *Cameroceras*; מילולית: "תא חלול קרני") הוא סוג של רכיכה נכחדת ענקית מתקופת האורדוביק עד לתקופת הסילור מלפני 470-425 מיליון שנה. הוא חי באזור של אמריקה הצפונית ומימי אירואסיה. יצור זה היה מגדולי הרכיכות בתקופתו לצד האנדוצרס.

## מאפיינים
יצור זה היה עצום והגיע לאורך של  או על פי מדידות אחרות לאורך , בין הגדולות שברכיכות. בצורתו הוא דמה לנאוטילוס והכיל קונכייה עבה וארוכה שהגנה על האיברים הרכים שבתוכה. היה לו ראש גדול בקצה הקונכייה וזרועות חזקות שבאמצעותן הוא תפס טרף והרג אותו עם מקורו הקרני הארסי. היצור נע בתנועה סילונית חזקה.

יצור זה היה הטורף הראשי של תקופתו, וטרף מגוון יצורים, כגון טרילוביטים, עקרבי מים וחולייתנים קטנים ממנו. ייתכן מאוד שהוא חיכה לטרף במארב או מתחת לחול ולא צד באופן אקטיבי, שכן קונכייתו הייתה מקשה עליו לתמרן. אפשרות נוספת היא שהוא סינן את טרפו בדומה לנאוטילוסים המודרניים.

הוא נכחד בסוף תקופת הסילור יחד עם חסרי חוליות רבים.

## בתרבות
*יצור זה מופיע בסדרה מפלצות ים שם הוא טורף מגלוגרפטוס.
*בנוסף הוא מופיע בסדרה ללכת עם מפלצות.
*הוא מופיע גם בסדרה "החיים על פני האדמה" מ-2023, שם הוא טורף טרילוביט.

## קישורים חיצוניים

קטגוריה:נאוטילוסאים
קטגוריה:בעלי חיים שחיו באורדוביק באירופה
קטגוריה:בעלי חיים שחיו באורדוביק באמריקה הצפונית
קטגוריה:בעלי חיים שחיו בסילור באמריקה הצפונית
קטגוריה:רכיכות שחיו בפלאוזואיקון
קטגוריה:מאובני טקסונים שתוארו ב-1842
מ"ח קנייני תורה

**מ"ח קנייני תורה** הן ארבעים ושמונה דברים המוזכרים בפרק שישי 'קניין תורה' ממסכת אבות, שעל ידם יכול אדם להשתלם בלימוד התורה.

## זהותם
ארבעים ושמונה קניינים אלו מנויים במשנה במסכת אבות:

## ספירת העומר
במהר"ל כתב שמ"ט ימי ספירת העומר שקודם מתן תורה, הם כנגד מ"ח קניינים שהתורה נקנית בהם. רבי אליהו אליעזר מישקובסקי כתב שמנהגו של רבי ישראל מסלנט היה ללמוד בכל יום מימי ספירת העומר את אחד מקנייני התורה השייכים לאותו היום, וביום המ"ט היו חוזרים על כל הקניינים. וכן מובא בשמו של רבי שמחה זיסל זיו, 'הסבא מקלם'. אף כיום יש שנוהגים בצורת לימוד זו, ללמוד בכל אחד מימי ספירת העומר את אחד מקניני התורה.
## לקריאה נוספת
* 
*רבי משה חאגיז, ספר משנת חכמים (דברים שהתורה נקנית בהם)
***מטמוני הראי"ה** – ליקוט פסקאות מכלל ספרי הרב קוק על ארבעים ושמונה קנייני תורה. בעריכת הרב דביר אטרה, הוצאת ישיבת רמת גן, אדר התשפ"ג.

## קישורים חיצוניים
* סדרת מאמרים על מ"ח קנייני תורה על מ"ח הקניינים באתר ישיבת הר עציון
* 
* ארבעים ושמונה קנייני התורה וביאורם, הרב מאיר מונק, באתר אשובה
* 
* שיעורים על מ"ח קנייני תורה מפי הרב גור גלון

## הערות שוליים

קטגוריה:מצוות תלמוד תורה
קטגוריה:ספירת העומר
קטגוריה:מ"ח קנייני תורה
פטריגוטוס

**פטריגוטוס** (שם מדעי: *Pterygotus*; משמעות השם: "דג מכונף") הוא סוג של עקרב ימי מתקופות הסילור והדבון באמריקה הצפונית (קנדה וארצות הברית), אירופה (הממלכה המאוחדת, אסטוניה  ונורווגיה) ואוקיאניה. יצור זה היה אחד הגדולים שבבני סדרה זו ובפרוקי הרגליים מעולם, אך היה קטן מהיקלופטרוס.

## מאפיינים
יצור זה הגיע לאורך מרבי של 1.75 מטרים, אך אורכם של מינים רבים לא עלה על מטר אחד. יצור זה לא דמה לעקרב מודרני ולא היה לו זנב עוקצני, אך היו לו מצבטים גדולים בקצה ראשו, שבאמצעותם לכד את טרפו. היו לו עיניים גדולות וראש משוריין בקצה הגוף המוארך, ולצידיו היו שש רגליים ו"סנפירי שחייה" שנטו לאחור והזכירו סנפירי דגים. הזנב היה שטוח ועשוי לוחיות. הפטריגוטוס היה מסוגל לשוט במהירות במים וגם לצעוד או להתחפר על קרקעית הים.

הפטריגוטוס נמנה עם טורפי העל של תקופת הסילור, וצד יצורים קטנים יותר שלכד בטפריו. ייתכן שטרף גם עקרבי מים אחרים.

## בתרבות
*הפטריגוטוס הופיע בסדרה ללכת עם מפלצות שם הוא טורף ברונטוסקורפיו.
*בנוסף הוא הופיע במשחק פארק היורה 3: בניית פארק.

## קישורים חיצוניים

קטגוריה:פטריגוטיים
קטגוריה:בעלי חיים שחיו בדבון באמריקה הצפונית
קטגוריה:בעלי חיים שחיו בדבון באירופה
קטגוריה:בעלי חיים שחיו בדבון באוקיאניה
קטגוריה:בעלי חיים שחיו בסילור באמריקה הצפונית
קטגוריה:בעלי חיים שחיו בסילור באירופה
קטגוריה:מאובני טקסונים שתוארו ב-1839
קטגוריה:טקסונים שהתפתחו בסילור
הינרפטון

**הינֶרפֶּטון** (שם מדעי: *Hynerpeton*; מילולית: "יצור קריפטידי מתצורות היינר ") הוא סוג נכחד של דו-חיים מתור הדבון, שחי לפני 360 מיליון שנה. יצור זה היה שייך לסדרה הנכחדת איכתיוסטגאים, אשר הייתה קרובה לדו-חיים המודרניים אך גם בעלת מאפיינים של דגי ריאות.

## מאפיינים
יצור זה הגיע לאורך 1.5 מ', ודמה בצורתו לסלמנדרה גדולה בעלת זנב מפרשי ולסת גדולה ללא שיניים. הרגליים היו קטנות אך היו מיועדות לתנועה על היבשה. הוא נשם אוויר בעזרת ריאות, אולם מבנה העור שלו דרש לחות קבועה, כך שהוא נמצא על החופים רק בלילה או לפרקי זמן קצרים מאוד ושאר הזמן היה במים. הוא הטיל את ביציו במים, כמו רוב הדו-חיים.

יצור זה היה שחיין טוב בזכות זנבו החזק, והוא צד יצורים קטנים יותר מתחת למים בבליעתם. הזכרים ניהלו קרבות על היבשה באמצעות דחיפות הדדיות.

מהיצור נמצאו מספר עצמות כתפיים בפנסילבניה שבארצות הברית.

## בתרבות
ההינרפטון מופיע בסדרת הטלוויזיה "ללכת עם מפלצות" בפרק הראשון. הוא מוצג שם כיצור אמפיבי שהסתובב במים מלאי סכנות מצד דגים טורפים.

## קישורים חיצוניים

קטגוריה:איכתיוסטגאים
קטגוריה:בעלי חיים שחיו בדבון באמריקה הצפונית
קטגוריה:מאובני טקסונים שתוארו ב-1994
קטגוריה:טקסונים שהתפתחו בדבון
הינרייה

**הינרייה** (שם מדעי: *Hyneria*) הוא סוג דג נכחד ממחלקת בעלי סנפירים בשרניים שחי בתקופת הדבון לפני 375 מיליון שנה. הדג קרוי על שם הכפר "היינר" שבפנסילבניה, שם נמצא לראשונה.

יצור זה היה הגדול ביותר מבני מחלקתו. אורכו הגיע ל-3–4 מטרים כשחוקרים אחרים מעריכים שהוא הגיע לאורך 2.5 מטרים והוא שקל עד 2 טונות. הדג היה בעל סנפירים גדולים ובשרניים שהיו מותאמים לתנועה מגושמת ביבשה. הדג היה בעל לסת תחתונה כבדה ומלאת שיניים וגופו כוסה קשקשים. דג זה יכל לנשום אוויר לפרק זמן קצר באמצעות בלון חמצן שהיה בתוך גופו והיה "ריאה" פרימיטיבית.

בשל גודלו ומבנה לסתותיו הוא היה טורף חזק שטרף יצורי מים קטנים יותר וייתכן שאף עלה ליבשה לפרקי זמן קצרים.

## בתרבות
*ההינרייה מוצג בסדרה ללכת עם מפלצות בפרק הראשון, כאשר תוקף זוג הינרפטונים, גורר את עצמו על הקרקע בעזרת סנפיריו וכך תופס אחד מהם.
*בנוסף הוא מופיע במשחק עולם היורה: המשחק.

## קישורים חיצוניים

קטגוריה:טקסונים שתוארו בידי קית' סטיוארט תומסון
קטגוריה:בעלי חיים שתוארו ב-1968
קטגוריה:בעלי חיים שחיו בדבון באמריקה הצפונית
קטגוריה:בעלי סנפירים בשרניים פרהיסטוריים
קטגוריה:דגי גרם מהפלאוזואיקון
קטגוריה:מאובני טקסונים שתוארו ב-1968
קטגוריה:טקסונים שהתפתחו בדבון
מחנה הריכוז דניצה

** מחנה הריכוז דניצה** היה מחנה הריכוז הראשון שהוקם בקרואטיה במהלך מלחמת העולם השנייה. המחנה נוסד ב-15 או ב-20 באפריל 1941 ושכן במפעל נטוש לדשנים כימיים בשם "דניצה" ליד העיירה קופריבניצה.

מפקד המחנה היה מרטין נמץ, פעיל אוסטשה ותיק, אשר חזר מגלות. נמץ וילדיו נהגו להתעלל בעצירי המחנה ובמיוחד נהגו לרמוס אסירים תחת פרסות סוס דוהר. מחנה דניצה היה מחנה מעבר למחנות אחרים, אך עם זאת, הייתה בו תמותה גדולה של עצירים בעקבות תת תזונה, תנאים סניטריים ירודים, התעללות והוצאות להורג.

בליל ה-23 ביוני 1941 הובאו אסירים יהודים למחנה. ב-8 ביולי 1941 הם נשלחו להשמדה בידובנו. מאז חורף 1941 הופסקה הבאת יהודים למחנה.

## קישורים חיצוניים

* ההתייחסות לאזור דניצה - מוזיאון של העיר Koprivnice

## הערות שוליים

קטגוריה:מחנות ריכוז של האוסטאשה
סטטקנטוס

**סטטקנטוס** (שם מדעי: *Stethacanthus*; מילולית: "חזה קוצני", על שם סנפיר הגב הגבוה שמעל חזהו) הוא סוג של דג סחוס נכחד מסדרת הסימורידה, שחי בעידן הפלאוזואיקון במימי אסיה, אירופה ואמריקה הצפונית לפני 382-323 מיליון שנה.

## מאפיינים
דג זה הגיע לאורך של 70 ס"מ והיה מאופיין בסנפיר גבי גדול ודמוי סדן גדול שהיה מסנפיר גבם ועד לאחורי ראשם. בקצה הסנפיר היו קוצנים קטנים והיו כאלה גם על הראש. תפקידם לא ברור אך ייתכן שהם עזרו להיאחז ביצורים אחרים או לעזור להזדווגות ואולי גם הרתיעו טורפים. הוא היה בעל סנפירי גפיים קצרים ומאחוריהם היו 2 קוצים אחוריים קצרים.

עקב סנפיר הגב הגדול שלו הוא התקשה לנוע במהירות אחרי טרף וייתכן שחיפש טרף קרוב לקרקעית. הוא ניזון מדגים אחרים, דגי סחוס קטנים יותר וחסרי חוליות ימיים.

## בתרבות
דג זה מופיע בסדרה "ללכת עם מפלצות" בפרק הראשון, שם הוא חי בנהרות ורודף אחרי היינרפטון (שלמעשה היה גדול ממנו בהרבה), אך נטרף על ידי הדג הענקי הינרייה.

הוא מופיע גם בסדרה "מפלצות ים" של נייג'ל מארוון, שם הוא נמשך לפיתיון של נייג'ל אך בורח בגלל דנקליאוסטיוס ענקי.

בנוסף הוא מופיע בסדרה פלאווורלד.

## ראו גם
*פלקטוס
## קישורים חיצוניים

קטגוריה:בעלי חיים שתוארו ב-1889
קטגוריה:טקסונים שתוארו בידי ג'ון סטרונג ניוברי
קטגוריה:סימורידה
קטגוריה:בעלי חיים שחיו בדבון באירופה
קטגוריה:בעלי חיים שחיו בקרבון באמריקה הצפונית
קטגוריה:בעלי חיים שחיו בקרבון באסיה
קטגוריה:מאובני טקסונים שתוארו ב-1889
פריונוסוכוס

**פריונוסוכוס** (שם מדעי: *Prionosuchus*; מילולית: "תניו סיירה") הוא סוג נכחד של דו-חיים מסדרת הטמנוספונדילים שהיה הגדול שבדו-חיים מעולם. מאובניו נמצאו בצפון ברזיל באזורים סלעיים ובלגונות.

## מאפיינים
אורכו של היצור דמוי-התנין הגיע ל-9 מטרים. אורך הגולגולת הגיע ל-50 ס"מ וייתכן שאף 1.6 מטר ומראה מזכיר את גולגולת הגביאל ההודי שהייתה בעלת שיניים חדות רבות. ליצורים היו רגליים קצרות, זנב ארוך שהותאם לתנועה מימית. יצור זה הטיל ביצים בתוך המים ולא עלה ליבשה.

הפריונוסוכוס היה טורף שחי במים אך גם עלה ליבשה וחיכה לטרפו במארב ואז חטף אותו עם שיניו החדות. הוא ניזון מדגים שונים כמו דגי ריאות, דו-חיים אחרים וחסרי חוליות.

## בתרבות
זוחל זה הופיע במשחק עולם היורה: המשחק.


תמונה:Prionosuchus DB.jpg


## קישורים חיצוניים

קטגוריה:טמנוספונדילים
קטגוריה:בעלי חיים שחיו בפרם באמריקה הדרומית
קטגוריה:מאובני טקסונים שתוארו ב-1948
סיימוריה

ממוזער|מאובן
**סיימוריה** (שם מדעי: *Seymouria*) הוא סוג של יצור נכחד ממחלקת הדו-חיים שהיה קרוב לזוחלים.

## מאפיינים
הסיימוריה חי בתקופת הפרם, לפני 270–280 מיליון שנה, באירופה ואמריקה הצפונית.

היה זה יצור קטן באורך 60 ס"מ ובעל תכונות של זוחל יותר מאשר דו-חיים. הוא התפתח לחיות על היבשה מבלי לחזור למים והיה בעל עור יבש, רגליים ארוכות המותאמות למהירות והרגלי חסכוניים במים. היה לו לסת גדולה עם שיניים וזנב קצר. גולגולתו הייתה עבה כדי לעזור לזכרים להילחם איתה.

למרות דמיונו לזוחל הנקבות היו צריכות לחזור להטיל ביצים במים. הראשנים ניזונו מיצורי מים כמו תולעים וחרקים ולאט לאט החלו לפתח גפיים חזקות ועור יבש ועברו ליבשה.

הסיימוריה היה טורף קטן שניזון מחרקים, דו-חיים קטנים יותר וזוחלים קטנים וייתכן שהוא אכל ביצי זוחלים אחרים.

## בתרבות
הסיימוריה מוצג בסדרה "ללכת עם מפלצות", כאשר הוא מנסה לשדוד ביצי דימטרודון, אך לבסוף נטרף על ידו.

## קישורים חיצוניים

* 

קטגוריה:בעלי חיים שתוארו ב-1904
קטגוריה:טקסונים שתוארו בידי פרדיננד ברוילי
קטגוריה:דמויי-זוחלים
קטגוריה:בעלי חיים שחיו בפרם באירופה
קטגוריה:בעלי חיים שחיו בפרם באמריקה הצפונית
לאיוש שטיינר (שחמטאי)

**לאיוש שטיינר** (בהונגרית: **Steiner Lajos**; 14 ביוני 1903, אוראדיה – 22 באפריל 1975, סידני) היה שחמטאי יהודי-הונגרי-אוסטרלי, אחיו של אנדרה שטיינר ובן דוד של הרמן שטיינר.

## ביוגרפיה
לאיוש שטיינר למד הנדסת מכונות בבודפשט ובגרמניה.

במהלך שנות ה-20 ושנות ה-30 של המאה ה-20 הוא השתתף בתחרויות שחמט רבות. בשנת 1931 הוא זכה באליפות הונגריה. באותה שנה הוא סיים במקומות 5–6 תחרות בברלין שזכה בה בן דודו הרמן שטיינר. בשנת 1934 הוא חלק מקומות 1–2 עם וסיה פירץ במריבור וב-1935 מקומות 1–2 עם אריך אליסקסיס בווינה. ב-1936 הוא ניצח באליפות הונגריה ביחד עם מיגל ניידורף.

בשנת 1939 שטיינר עבר לאוסטרליה. הוא ניצח באליפות אוסטרליה בשנים 1945, 1947, 1953 ו-1959. לאחר סיום מלחמת העולם השנייה שטיינר חזר להשתתף בתחרויות באירופה. בשנת 1948 הוא סיים במקום ה-19 בתחרות בינאזורית (חלק של תהליך העפלה לקרב על אליפות העולם).

בשנת 1950 הוענק לו תואר אמן בינלאומי.

## לאיוש שטיינר ב[[אולימפיאדת השחמט]]
בין השנים 1931 ל-1936 השתתף לאיוש שטיינר ב-3 אולימפיאדות שחמט:

## קישורים חיצוניים

* קורות חיים 

## הערות שוליים

קטגוריה:שחמטאים יהודים הונגרים
קטגוריה:נציגי הונגריה באולימפיאדת השחמט
קטגוריה:שחמטאים אוסטרלים
קטגוריה:אמנים בין-לאומיים
קטגוריה:פליטים יהודים
קטגוריה:הונגרים שנולדו ב-1903
קטגוריה:הונגרים שנפטרו ב-1975
קטגוריה:אוסטרלים שנפטרו ב-1975
ג'ואנה ונדרהם

**ג'ואנה ונדרהם** (באנגלית: **Joanna Vanderham**; נולדה ב-17 באוקטובר 1990) היא שחקנית קולנוע, טלוויזיה ותיאטרון סקוטית. מוכרת מתפקידה בסדרות כמו "גן עדן לנשים" (אנ') של ה-BBC One, סדרת אמנויות הלחימה "לוחם" של נטפליקס, המותחן המשטרתי "פשע באדינבורו" (אנ') ובדרמה ההיסטורית "בנות מיטפורד" בתור דיאנה מיטפורד (אנ').

## ביוגרפיה
ג'ואנה ונדרהם נולדה בפרת' שבסקוטלנד וגדלה בין היתר גם בסקון (אנ') ובדנדי. אביה טום הוא איש עסקים, ואמה ג'יל היא פרופסור בתחום מחקר לב וכלי הדם בבית החולים ניינוולס בדנדי. יש להם שתי אחיות, ג'נט ולוסי ואח, וג'יימי. הוריה התגרשו כשהייתה צעירה. 

ונדרהם למדה בבית הספר "Robert Douglas Memorial School" בסקון, ובבית הספר התיכון של דנדי. אחר כך למדה משחק במכללה המלכותית הוולשית למוזיקה ודרמה (אנ') בקארדיף.

ונדרהם מתגוררת כיום בהאקני, מזרח לונדון. 

## קריירה
ונדרהם שיחקה בתפקיד קאתי במיני-סדרה "הנמלטת" של Sky TV שעלתה לשידור ב-31 במרץ 2011, עיבוד לרומן מאת מרטינה קול. על תפקיד המשחק הבכורה שלה היא זכתה לשבחי המבקרים וגם קיבלה מועמדות לפרס אמי הבינלאומי על ההופעה הטובה ביותר של שחקנית (אנ'). 

בשנים 2012–2013 היא שיחקה בתפקיד הראשי בדמות דניז לווט בשתי העונות של סדרת הטלוויזיה של ה-BBC, "גן עדן לנשים". את הסדרה כתב ביל גלאגר והיא מבוססת באופן חופשי על הרומן "גן עדן לאישה" מאת אמיל זולא. שידור העונה השנייה החלו באוקטובר 2013 ב-BBC, ואחריה לא הוזמנה עונה נוספת.

עוד הופיעה ונדרהם בסרט "בעיניים של מייזי" משנת 2012 יחד עם אלכסנדר סקארסגארד וג'וליאן מור, ושנה לאחר מכן הופיעה בתפקיד פמלה במיני-סדרת הדרמה "לרקוד על הקצה" (אנ') בבימויו של סטיבן פוליאקוף.

בשנת 2015 הופיעה ונדרהם בתפקיד קתרין "קיטי" מקוויטי בסדרת הדרמה התקופתית "Banished" בערוץ BBC Two, ובתפקיד מריאן מודסלי בסרט הטלוויזיה של ערוץ BBC One "המתווך".

ב-2016 קיבלה ונדרהם ציון לשבח במסגרת חלוקת פרסי איאן צ'ארלסון על הופעתה בתפקיד המלכה אן במחזה "ריצ'רד השלישי" בתיאטרון אלמיידה.

בשנים 2019–2020 כיכבה בשתי עונותיה הראשונות של סדרת הדרמה והפשע האמריקאית "לוחם" שיצר ג'ונתן טרופר עבור שירות הזרמת המדיה "נטפליקס" 

בשנת 2020 הופיעה בעונה החמישית של סדרת גיבורי העל "אגדות המחר" בערוץ The CW, שם גילמה את דמותה של אטרופוס. 

בשנת 2021 כיכבה לצד דוגריי סקוט בדרמת הפשע "פשע באדינבורו" בתור הבלשית אמנדה דרומונד. 

בשנת 2025 גילמה את בלאנש (אנ') בהפקה של המחזה "חשמלית ושמה תשוקה" מאת טנסי ויליאמס שהועלה בתיאטרון הקרוסיבל בשפילד בדרום יורקשייר. 

## פילמוגרפיה

### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה סקוטיות
קטגוריה:שחקניות תיאטרון סקוטיות
קטגוריה:בוגרות המכללה המלכותית הוולשית למוזיקה ודרמה
קטגוריה:סקוטיות שנולדו ב-1990
פטרולקוזאורוס

**פטרולקוזאורוס** (שם מדעי: *Petrolacosaurus*) הוא סוג חולייתן קדום מקבוצת הדיאפסידה שהיה מראשוני הזוחלים האמיתיים. הוא חי לפני  302 מיליון שנה.

יצור קטן זה הגיע לאורך 40 ס"מ והיה דומה ללטאה. הוא הכיל גולגולת צרה בעלת שיניים פרימיטיביות לאורך הקצה וכמה שיניים חזקת מאחורי הלסת. היצור נע על ארבע ויכל לנוע מהר בעת הצורך. הוא הטיל ביצים מכוסות קילפה קשה. 

היצור חי ביערות הקדומים של הקרבון בו צמחו שרכים ענקיים והיו חרקים גדולים כמו שפירית הענק. הוא צד חרקים קטנים יותר בזריזות.

המאובן הראשון של היצור נמצא בגרנט, קנזס ב-1932 על ידי משלחת של מוזיאון אוניברסיטת קנזס.

## בתרבות
זוחל זה מופיע בסדרה ללכת עם מפלצות שם נראים מספר פרטים צעירים שנטרפים על ידי מסוטליים ענקיים ושפיריות ענק.

## קישורים חיצוניים

קטגוריה:דיאפסידים פרהיסטוריים
קטגוריה:בעלי חיים שחיו בקרבון פנסילבני באמריקה הצפונית
קטגוריה:זוחלים מעידן הפלאוזואיקון
קטגוריה:מאובני טקסונים שתוארו ב-1945
ולדימיר ווקוביץ'

**ולדימיר ווקוביץ**' (בקרואטית: **Vladimir Vuković**; 26 באוגוסט 1898, זאגרב – 18 בנובמבר 1975, זאגרב) היה שחמטאי יהודי-יוגוסלבי-קרואטי, עיתונאי ומחבר ספרי שחמט.

## קריירה
במהלך שנות ה-20 של המאה ה-20 הוא השתתף בתחרויות שחמט רבות. בשנת 1921 בווינה הוא חילק מקומות 4–7. באותה שנה הוא ניצח בתחרות נוספת בווינה. בשנת 1924 באליפות הונגריה הוא חילק מקומות 4–5.

לאחר מלחמת העולם השנייה הוא היה עורך ירחון שחמט ונבחר לסגן נשיא של איגוד השחמט היוגוסלבי.

בשנת 1963 וויקוביץ' פרסם ספר בנושא המתקפה בשחמט – The Art of Attack in Chess (Oxford-London 1963) ובשנת 1968 ספר נוסף – The Chess Sacrifice.

בשנת 1950 הוענק לו תואר אמן בינלאומי.

## ולדימיר ווקוביץ' ב[[אולימפיאדת השחמט]]
בשנת 1927 השתתף ולדימיר ווקוביץ' באולימפיאדת שחמט הראשונה:

## קישורים חיצוניים

## הערות שוליים

קטגוריה:שחמטאים יהודים יוגוסלבים
קטגוריה:שחמטאים יהודים קרואטים
קטגוריה:מחברי ספרי שחמט יהודים
קטגוריה:אמנים בין-לאומיים
קטגוריה:ספורטאים יהודים קרואטים
קטגוריה:עיתונאים יהודים קרואטים
קטגוריה:יהודים אוסטרו-הונגרים
קטגוריה:אישים הקבורים בבית הקברות מירוגוי
קטגוריה:ילידי 1898
קטגוריה:יוגוסלבים שנפטרו ב-1975
קטגוריה:קרואטים שנפטרו במאה ה-20
עדנה פורביאנס

**עדנה פורביאנס** (באנגלית: **Edna Purviance**; 21 באוקטובר 1895 – 13 בינואר 1958) הייתה שחקנית אמריקנית בעידן הסרט האילם. היא גילמה את התפקיד הראשי ברבים מסרטיו המוקדמים של צ'ארלי צ'פלין, ובמשך 8 שנים שיחקה לצידו ביותר מ-30 סרטים.

## קריירה
בשנת 1915 עבדה פורביאנס כמזכירה בסן פרנסיסקו, בזמן שהשחקן והבמאי צ'ארלי צ'פלין עבד על סרטו השני עם חברת ההפקות Essanay, צ'פלין חיפש שחקנית ראשית לסרטו "*A Night Out"*. אחד משותפיו הבחין בפורביאנס בבית קפה בסן פרנסיסקו וחשב שתתאים לתפקיד. צ'פלין נפגש איתה, ולמרות שחשש תחילה שהיא עשויה להיות רצינית מדי לתפקיד קומי, העניק לה את התפקיד.

צ'פלין ופורביאנס ניהלו קשר רומנטי כאשר שיחקו בסרטים של צ'פלין בשנים 1915 עד 1917. פורביאנס הופיעה ב-33 הפקות של צ'פלין, ובכלל זה בקלאסיקה "הנער" משנת 1921. הסרט האחרון שלה איתו, *A Woman of Paris*, היה גם הראשון שבו שיחקה בתפקיד הראשי. הסרט לא זכה להצלחה ושם קץ לקריירה של פורביאנס. היא שיחקה אחר כך בשני סרטים נוספים: *The Sea Gull*, הידוע גם בשם *A Woman of the Sea* (סרט שצ'פלין מעולם לא התיר להציג) ו-*Éducation de Prince*, סרט צרפתי שהוקרן ב-1927, זמן קצר לפני שפורביאנס פרשה מהמשחק.

שמאל|ממוזער|עדנה פורביאנס ב"''ההרפתקן"'' (1917)
למרות שהייתה בקשר רומנטי עם צ'פלין במשך כמה שנים, בסופו של דבר נישאה פורביאנס ב-1938 לג'ון סקוויר, טייס בחברת פאן-אמריקן איירליינס. הם נשארו נשואים עד מותו ב-1945.

ב-13 בינואר 1958 מתה פורביאנס מסרטן הגרון בבית חולים בהוליווד. היא נקברה ב-Grand View Memorial Park Cemetery בגלנדייל, קליפורניה.

## סרטיה
שמאל|ממוזער|עדנה פורביאנס ב"בית העבוט" (1916)

## קישורים חיצוניים

* 
* 

## הערות שוליים

קטגוריה:אמריקאים ילידי נבדה
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1895
קטגוריה:אמריקאים שנולדו ב-1895
קטגוריה:אמריקאיות שנפטרו ב-1958
קטגוריה:אמריקאים שנפטרו ב-1958